התוכנית "תיק תקשורת" מה-24.7.2008: על פרשת ההדלפות של חקירות ראש הממשלה אהוד אולמרט | על הסיקור התקשורתי של פרשת הירי בעציר פלסטיני כפות | ויאיר גרבוז על התוכנית "הפוליגרף"
 חיים זיסוביץ משוחח עם השופט בדימוס מישאל חשין ועם העיתונאי מוטי קירשנבאום, על הסוגיות שמעוררות ההדלפות של תמלילי החקירה של ראש הממשלה אהוד אולמרט. האם הפרסום פוגע בהליך המשפטי, ולמי יש אינטרס להדליף את החומרים?  התקשורת פרסמה בהבלטה סרטון וידיאו שצילמה נערה פלסטינית בשליחות ארגון "בצלם", המתעד חייל צה"ל יורה כדור גומי בעצור פלסטיני כבול. חיים זיסוביץ משוחח עם אורן יעקובוביץ מ"בצלם", אור הלר מערוץ 10 ויועצת התקשורת אמילי עמרוסי (לשעבר דוברת מועצת יש"ע): האם ראוי שהתקשורת תעשה שימוש בחומרים "מטעם", שיכול להיות שנערכה בהם מניפולציה?  "עם כל הקושי, אני חייב להצטרף למבקרים כולם... לפעמים גם הקונצנזוס יכול להיות צודק". יאיר גרבוז על התוכנית "הפוליגרף", על הטלוויזיה כמשק אוטרקי ועל סיום עונת השידורים של "תיק תקשורת". התוכנית תשוב בתום הפגרה.